text: Higartil hevur tað borið til, tí liðini bæði altíð hava barst í hvør sínum enda í deildini. NSÍ um heiðursmerki í betra endanum og 07 Vestur um yvirliving í hinum endanum.
text: #000002
text: Nú eri eg av tí slagnum, ið best dámar at fylgja við føroyskum fótbólti í útvarpinum. Teir tveir tímarnir sunnudag seinnapart eru vorðnir til eina heilaga fríløtu í bilinum; við snigilsferð saman við Súna Merkisstein og Jóannesi Jacobsen.
text: #000003
text: Tað er ikki tí, at eg ikki unni mær eitt atgongumerki. Eg havi bara ikki nervar at vera ov nær orrustunum á vøllinum. Eg blívi ov spentur.
text: #000006
text: Nei, bestu dystirnir eru teir, eg hoyri í útvarpinum, meðan eg damli runt á føroysku vegunum og samstundis njóti vøkru náttúruna. Tá gerist eg eisini ofta ov spentur, men frægari er at gera sær fyri skommum framman fyri onkrari ær ella gás í vegjaðaranum heldur enn framman fyri einari fjøld av fótbóltsáskoðarum.
text: #000007
text: Tríggjar fótbóltsdagar um árið vildi eg tó fegin sloppið undan. Tað eru tær tríggjar ferðirnar, tá NSÍ og 07 Vestur bresta saman. Tá lurti eg ikki, men lúri bara av og á inn á portalarnar at kekka støðuna. Soleiðis verður eisini í dag.
text: #000008
text: Og sjálvur havi eg absolutt ongantíð verið nakar gávaður fótbóltsleikari. Tann karrieran avmarkar seg til dystirnar á ovaru plen við Glyvra Skúla, har størsta ambisjónin var ikki at verða valdur síðst, tá lokalu stjørnurnar skuldu manna lið.
text: #000010
text: Nei, eg veit ikki, hvussu tað ber til. Men tað er ikki bara í fótbólti, at nalvastrongurin til heimstaðin enn er heilur. Eg kenni lagnufelagsskap við mínum gomlu bygdafeløgum í øllum lutum. Soleiðis er tað hjá mær og helst hjá fleiri við. Eg frøist, tá eg hoyri, at tað gongur onkrum her um leiðir væl; eisini um tað er onkur, sum eg nóg illa kenni. Tey eru hiðani, runnin úr sama jørildi sum eg. Tí haldi eg við teimum.
text: #000011
text: Hevði NSÍ enn havt ein møguleika at vunnið FM, var eg ikki í iva. So helt eg við teimum. Sama hvat tað galt um fyri 07 Vestur.
text: #000017
text: Men føroyameistaraheitið er longu farið til Havnar.
text: #000018
text: Og eg kenni meg rættiliga vísan í, at NSÍ, eisini við einum javnleiki í dag, fer at røkka einum plássi, ið gevur atgongd til evropeiskan fótbólt.
text: #000019
text: 07 Vestur stendur hinvegin á eggini at detta niður í 1. deild.
text: #000020
text: Tað stuttliga er, at lagnan hjá 07 Vestur í meira enn ein forstand liggur í hondunum, ella rættari gaggunum, hjá NSÍ. Ikki bara í hesum dystinum, men eisini í írestandi dystunum í 1. deild.
text: #000022
text: Tí 07 Vestur sleppur bert at spæla í bestu deildini aftur næsta kappingarár, um næstbesta liðið hjá NSÍ megnar at halda fast í triðjaplássinum í 1. deild, og 07 Vestur samstundis varðveitir sítt 9. pláss í Betri Deildini.
text: #000023
text: NSÍ berjist ímóti B 68 um triðjaplássið í 1. deild, so tað skuldi í øllum førum borga fyri, at motivasjónin har er upp á pláss.
text: #000024
text: Jann Benjaminsen hevur í kvøld longt sáttmálan við NSÍ. Jann hevur hóast sín unga aldur longu leikt 78 dystir fyri besta liðið hjá NSÍ í bestu deildini, og avtrat tí steypadystir og Evropa Leage dystir. Ein sera góður og evnaríkur leikari, sum vit vóna at síggja nógv til í framtíðini. Nú hevur Jann longt sáttmálan...
text: #000029
text: NSÍ tekur í dag ímóti Vikingi við Løkin, og er dysturin ein sann finala um at tryggja sær Evropa luttøku í 2020. NSÍ er í løtuni 6 stig frammanfyri Víking, og við einum sigri í dag, so kann NSÍ so gott sum tryggja sær 3 plássi í Betri deildini. Hinvegin má Víkingur vinna dystin um...
text: #000032
text: Undir skúlaaldur (U6) byrja venjing
text: #000034
text: Undir skúlaaldur (U6) byrja at venja mikudagin 17. apríl á Glyvra plen. Um ein blívur 6 ár í ár, so hoyrir ein til hendan bólkin. Gentir venja frá kl 16.45-17.30, og dreingir venja frá kl 17.30-18.15
text: #000035
text: U-17 landsliðið. Keðiligt tap móti Norðurírlandi
text: #000037
text: Føroyska U-17 landsliðið, sum í hesum døgum luttekur í EM undankapping í Luxemborg, tapti aftur í dag. Endaliga úrslitið gjørdist eitt 2-0 tap móti Norðurírlandi. Støðan í hálvleikinum var eisini 2-0. Endaúrslitið kundi verið betri, høvdu føroyingar ikki brent brotspark í síðsta min í fyrra hálvleiki. Rasmus Sørensen varð feldur av norðurírska málverjanum, sum fekk...
text: #000038